《九峰琴趣轩为赵性中赋》
宋代·邓林

排闼芙蓉开朵朵，浮岚飞向窗前堕。窗下幽人澹世情，横琴静对山光坐。

日长万虑俱消沉，当窗一曲太古音。潇湘云水鹤秋唳，风雨江湖龙夜吟。

世间罕有钟期辈，此时意趣谁能会。流水高山犹有音，无弦更在琴之外。

游心直到溟涬天，文王宣父俱在前。世外嚣尘无一点，惟见九峰青苒苒。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。